text: Aabenraa hårdt ramt af indbrud i påsken
  22 april 2014 kl. 12.51
  Syd- og Sønderjyllands Politi har registreret en stigning i antallet af indbrud i påsken i forhold til sidste år. Den geografiske spredning har været stor, og det er især gået ud over Aabenraa, der har haft 27 af slagsen.
  Det gode påskevejr har lokket indbrudstyvene ud af deres vinterhi. I hvert fald er antallet af påskeindbrud steget i forhold til sidste år. Det skriver Syd- og Sønderjyllands Politi på Twitter.
  Sidste år blev der registreret 65 indbrud i påsken i Syd- og Sønderjyllands politikreds. I år var det tal steget til 87. Aabenraa Kommune har haft flest med 27. Esbjerg har haft 16 og på Fanø er de gået fri.
  Påskens indbrud i beboelse meget spredte i kredsens kommuner. Fra 27 i Aabenraa og16 i Esbjerg til 0 på Fanø og i Haderslev #politidk
  
  